เทศบัญญัติเทศบาลตำบลหนองผึ้งเทศบัญญัติเทศบาลตำบลหนองผึ้งเรื่องการจัดการสิ่งปฏิกูลและมูลฝอยพ.ศ.๒๕๕๒[๑] โดยที่เป็นการสมควรให้มีการจัดการสิ่งปฏิกูลและมูลฝอยในเขตเทศบาลตำบลหนองผึ้งอาศัยอำนาจตามความในมาตรา ๖๐ แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึง(ฉบับที่ ๑๒) พ.ศ. ๒๕๔๖อันเป็นพระราชบัญญัติที่มีบทบัญญัติบางประการเกี่ยวกับการกำจัดสิทธิและเสรีภาพของบุคคลซึ่งตามมาตรา ๒๖ กับมาตรา ๒๙ ของรัฐธรรมนูญแห่งราชอาณาจักรไทย พ.ศ. ๒๕๕๐บัญญัติให้กระทำได้โดยอำนาจตามบัญญัติแห่งกฎหมายเทศบาลตำบลหนองผึ้งโดยความเห็นชอบจากสภาเทศบาลและผู้ว่าราชการจังหวัดเชียงใหม่จึงออกเทศบัญญัติไว้ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลหนองผึ้งเรื่อง การจัดการสิ่งปฏิกูลและมูลฝอย พ.ศ. ๒๕๕๒ข้อ ๒เทศบัญญัตินี้ให้ใช้บังคับในเขตเทศบาลตำบลหนองผึ้งตั้งแต่เมื่อได้ประกาศไว้โดยเปิดเผย ณ ที่ทำการของเทศบาลตำบลหนองผึ้ง แล้วเจ็ดวันข้อ ๓นับแต่วันที่เทศบัญญัตินี้ใช้บังคับเป็นต้นไปให้ยกเลิกข้อบังคับองค์การบริหารส่วนตำบลหนองผึ้ง เรื่อง การกำจัดสิ่งปฏิกูลมูลฝอยพ.ศ. ๒๕๔๓บรรดาเทศบัญญัติ ประกาศ ระเบียบหรือคำสั่งอื่นใดในส่วนที่ได้ออกไว้แล้วในเทศบัญญัตินี้หรือซึ่งขัดหรือแย้งกับเทศบัญญัตินี้ให้ใช้เทศบัญญัตินี้แทนข้อ ๔ในเทศบัญญัตินี้เจ้าพนักงานท้องถิ่น หมายความว่านายกเทศมนตรีตำบลหนองผึ้งเจ้าพนักงานสาธารณสุข หมายความว่าเจ้าพนักงานซึ่งได้รับแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕ผู้ได้รับแต่งตั้งจากเจ้าพนักงานท้องถิ่นหมายความว่า ข้าราชการหรือพนักงานส่วนท้องถิ่น ซึ่งได้รับแต่งตั้งจากเจ้าพนักงานท้องถิ่นให้ปฏิบัติการตามพระราชบัญญัติการสาธารณสุขพ.ศ. ๒๕๓๕ ในเขตอำนาจของเทศบาลตำบลหนองผึ้งสิ่งปฏิกูล หมายความว่าอุจจาระหรือปัสสาวะและหมายความรวมถึงสิ่งอื่นใดซึ่งเป็นสิ่งโสโครกหรือมีกลิ่นเหม็นมูลฝอย หมายความว่าเศษกระดาษ เศษผ้า เศษอาหาร เศษสินค้า เศษวัสดุถุงพลาสติก ภาชนะที่ใส่อาหาร เถ้ามูลสัตว์ ซากสัตว์ หรือสิ่งอื่นใดที่เก็บกวาดจากถนน ตลาดที่เลี้ยงสัตว์หรือที่อื่นและหมายความรวมถึงมูลฝอยติดเชื้อมูลฝอยที่เป็นพิษหรืออันตรายจากชุมชนอาคาร หมายความว่า ตึก บ้านเรือน โรง ร้าน แพ คลังสินค้า สำนักงานหรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้ที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้ข้อ ๕การเก็บ ขนหรือกำจัดสิ่งปฏิกูลและมูลฝอยในเขตเทศบาลตำบลหนองผึ้งเป็นอำนาจหน้าที่ของเทศบาลตำบลหนองผึ้งข้อ ๖ห้ามมิให้ผู้ใดทำการถ่าย เท ทิ้งหรือทำให้มีขึ้นซึ่งสิ่งปฏิกูลและมูลฝอยในที่หรือทางสาธารณะนอกจากในที่ที่เทศบาลตำบลหนองผึ้งจัดไว้ให้หรือในที่รองรับสิ่งปฏิกูลหรือมูลฝอยที่เทศบาลตำบลหนองผึ้งจัดไว้ให้ข้อ ๗เจ้าของหรือผู้ครอบครองอาคารหรือสถานที่ใดๆ ต้องจัดให้มีที่รองรับสิ่งปฏิกูลและมูลฝอยที่ถูกสุขลักษณะอย่างเพียงพอและเหมาะสมตามที่เทศบาลตำบลหนองผึ้งประกาศกำหนดข้อ ๘เพื่อประโยชน์ในการรักษาความสะอาดและการจัดระเบียบในการเก็บขน และกำจัดสิ่งปฏิกูลและมูลฝอยให้เทศบาลตำบลหนองผึ้งมีอำนาจประกาศกำหนดเขตพื้นที่การให้บริการและระเบียบการเก็บขน และกำจัดสิ่งปฏิกูลหรือมูลฝอยหรืออาจร่วมกับหน่วยงานของรัฐหรือราชการส่วนท้องถิ่นอื่นดำเนินการภายใต้ข้อตกลงร่วมกันก็ได้หรือการอนุญาตให้บุคคลใดดำเนินกิจการรับทำการเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการตามข้อ ๑๐ในเขตอำนาจของเทศบาลตำบลหนองผึ้งได้ตามความในวรรคต้นมิให้ใช้บังคับกับการจัดการของเสียอันตรายตามกฎหมายว่าด้วยโรงงานและให้ผู้ดำเนินกิจการโรงงานที่มีของเสียอันตรายและผู้ดำเนินกิจการรับทำการเก็บขนหรือกำจัดของเสียอันตรายดังกล่าวแจ้งการดำเนินกิจการเป็นหนังสือต่อเจ้าพนักงานท้องถิ่นข้อ ๙เจ้าของหรือผู้ครอบครองอาคารหรือสถานที่ซึ่งอยู่ในเขตพื้นที่การให้บริการการเก็บขนและกำจัดสิ่งปฏิกูลหรือมูลฝอยของเทศบาลตำบลหนองผึ้งจะต้องเสียค่าธรรมเนียมการให้บริการเก็บขน แก่เทศบาลตำบลหนองผึ้ง ตามอัตราที่กำหนดไว้ท้ายเทศบัญญัตินี้ข้อ ๑๐ในกรณีที่มีเหตุอันสมควรเทศบาลตำบลหนองผึ้ง อาจอนุญาตให้บุคคลใดดำเนินกิจการรับทำการเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการหรืออาจมอบให้บุคคลใดดำเนินการตามข้อ ๕ แทน ภายใต้การควบคุมดูแลของเทศบาลตำบลหนองผึ้งก็ได้ข้อ ๑๑ผู้ใดประสงค์จะดำเนินกิจการรับทำการเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการในเขตเทศบาลตำบลหนองผึ้งจะต้องยื่นคำขอรับใบอนุญาตตามแบบที่กำหนดไว้ท้ายเทศบัญญัตินี้พร้อมกับเอกสารและหลักฐาน ดังต่อไปนี้(๑)สำเนาบัตรประจำตัวประชาชน/ข้าราชการ/พนักงานรัฐวิสาหกิจ(๒) สำเนาทะเบียนบ้าน(๓) สำเนาใบอนุญาตตามกฎหมายที่เกี่ยวข้อง(๔) อื่น ๆ ตามที่เทศบาลตำบลหนองผึ้งประกาศกำหนดข้อ ๑๒ผู้ขอรับใบอนุญาตตามข้อ ๑๑จะต้องปฏิบัติตามหลักเกณฑ์และเงื่อนไข ดังต่อไปนี้๑. กิจการกำจัดเก็บขนและกำจัดสิ่งปฏิกูลก. ผู้ได้รับอนุญาตให้ดำเนินกิจการรับทำการเก็บขนสิ่งปฏิกูล(๑) ต้องมีพาหนะขนถ่ายสิ่งปฏิกูล (รถดูดส้วม)ซึ่งมีคุณลักษณะดังนี้๑.รถขนถ่ายสิ่งปฏิกูลต้องได้รับอนุญาตจากกรมการขนส่งทางบก๒. ส่วนของรถที่ใช้ขนถ่ายสิ่งปฏิกูลต้องปกปิดมิดชิดสามารถป้องกันกลิ่นและสัตว์แมลงพาหะนำโรคได้ มีฝาปิด - เปิดอยู่ด้านบน๓.มีปั๊มดูดสิ่งปฏิกูลและติดตั้งมาตรวัดปริมาณของสิ่งปฏิกูลด้วย๔.ท่อหรือสายที่ใช้ดูดสิ่งปฏิกูลต้องอยู่ในสภาพที่ดี ไม่รั่วซึม๕. มีอุปกรณ์ทำความสะอาดประจำรถ เช่น ถังตักน้ำไม้กวาด น้ำยาฆ่าเชื้อโรค (เช่น ไลโซน ๕%)๖.ที่ตัวพาหนะขนถ่ายสิ่งปฏิกูลต้องจัดให้มีการแสดงข้อความให้รู้ว่าเป็นพาหนะขนถ่ายสิ่งปฏิกูล เช่น รถดูดส้วมเป็นต้น ต้องแสดงเลขทะเบียนใบอนุญาตประกอบกิจการชื่อหน่วยงานที่เป็นผู้ออกใบอนุญาตชื่อบริษัทหรือเจ้าของกิจการ ด้วยตัวอักษรไทยซึ่งมีขนาดที่เห็นได้ชัดเจน(๒) ต้องจัดให้มีเสื้อคลุม ถุงมือยางรองเท้าหนังยางหุ้มสูงถึงแข้ง สำหรับผู้ปฏิบัติงาน(๓) ในกรณีกำจัดสิ่งปฏิกูลเองต้องมีระบบบำบัดที่ถูกหลักสุขาภิบาล โดยที่แหล่งกำจัดนั้นจะต้องไม่ก่อให้เกิดเหตุรำคาญ(๔) กรณีที่ไม่มีระบบกำจัดสิ่งปฏิกูลของตนเองต้องแสดงหลักฐานว่าจะนำสิ่งปฏิกูลไปกำจัด ณ แหล่งกำจัดที่ถูกต้องแห่งใด(๕)ผู้ดำเนินการขนถ่ายสิ่งปฏิกูลจะคิดค่าบริการได้ไม่เกินอัตราที่เทศบาลตำบลหนองผึ้งกำหนดข.ผู้ขอรับใบอนุญาตดำเนินกิจการรับทำการกำจัดสิ่งปฏิกูล(๑) ต้องมีระบบบำบัดสิ่งปฏิกูลที่สามารถรองรับการหมักสิ่งปฏิกูลในถังปิดนานอย่างน้อย ๒๘ วันแล้วปล่อยสิ่งปฏิกูลที่หมักแล้วลงบนลานทรายกรองตากตะกอนให้แห้งสนิทตามที่เจ้าพนักงานท้องถิ่นกำหนดโดยคำแนะนำของเจ้าพนักงานสาธารณสุข(๒) ขณะทำการดูดสิ่งปฏิกูล ผู้ปฏิบัติงานต้องสวมเสื้อคลุมถุงมือยาง รองเท้ายาง(๓) ทำความสะอาดท่อหรือสายที่ใช้ดูดสิ่งปฏิกูลโดยหลังจากดูดสิ่งปฏิกูลเสร็จแล้วให้ทำการดูดน้ำสะอาดจากถังเพื่อล้างภายในท่อหรือสายดูดและทำความสะอาดท่อหรือสายดูดด้านนอกที่สัมผัสสิ่งปฏิกูลด้วยน้ำยาฆ่าเชื้อโรคที่ไม่เป็นอันตรายต่อสุขภาพและสิ่งแวดล้อม(๔) ทำความสะอาดอย่างน้อยวันละ ๑ครั้งหลังจากที่ออกปฏิบัติงานขนถ่ายสิ่งปฏิกูลแล้วและน้ำเสียที่เกิดจากการล้างรถต้องได้รับการบำบัดที่ถูกหลักสุขาภิบาลการบำบัดน้ำทิ้งโดยใช้ลานทรายซึมหรือท่อซึมจะต้องห่างจากแหล่งน้ำดื่มน้ำใช้ไม่น้อยกว่า๓๐ เมตร(๕) กรณีสิ่งปฏิกูลเรี่ยราดให้ทำการฆ่าเชื้อโรคด้วยน้ำยาฆ่าเชื้อโรคที่ไม่เป็นอันตรายต่อสุขภาพและไม่ก่อผลกระทบต่อสิ่งแวดล้อมแล้วทำความสะอาดด้วยน้ำตามคำแนะนำของเจ้าหน้าที่(๖) ทำความสะอาดเสื้อคลุมถุงมือยางและรองเท้ายางทุกวันที่ปฏิบัติงาน(๗) ต้องปิดฝาถังหมักทุกครั้งหลังจากที่ใส่สิ่งปฏิกูลลงในถังหมักแล้ว(๘)มีการตรวจสุขภาพของผู้ปฏิบัติงานอย่างน้อยปีละ ๑ ครั้ง๒. กิจการทำการเก็บขนและกำจัดขยะมูลฝอยก.ผู้ขอรับใบอนุญาตดำเนินกิจการรับทำการเก็บขนมูลฝอย(๑) รถเก็บขนมูลฝอยทุกคันต้องได้รับการออกแบบประกอบและสร้างให้มีลักษณะถูกต้องตามกฎหมายขนส่งทางบกและกฎหมายอื่นที่เกี่ยวข้องสามารถป้องกันการปลิวตกหล่นของมูลฝอยและการรั่วไหลของน้ำเสียจากมูลฝอยในขณะทำการจัดเก็บและขนย้ายไปยังสถานที่กำจัด(๒)รถขนมูลฝอยทุกคันต้องมีข้อความด้านข้างและด้านหลังรถขนาดรูปลักษณะและสีที่เทศบาลตำบลหนองผึ้งเห็นสมควรดังนี้รถเก็บขนมูลฝอยได้รับอนุญาตจากเทศบาลตำบลหนองผึ้งใบอนุญาตเลขที่........./..............ชื่อ(บริษัทหรือเจ้าของกิจการ) และ (หมายเลขโทรศัพท)(ตัวหนังสือขนาดเห็นได้ชัดเจน)(๓) ผู้รับจ้างต้องจัดให้มีพนักงานขับรถพนักงานเก็บขนมูลฝอยตลอดจนวัสดุอุปกรณ์ประกอบสำหรับการบริการเก็บขนมูลฝอยอย่างเพียงพอและเหมาะสมกับการปฏิบัติงานเก็บขนมูลฝอยแต่ละวัน(๔)ผู้รับจ้างต้องจัดหาภาชนะรองรับมูลฝอยสำหรับผู้สัญจรทางเท้าริมถนนและภาชนะรองรับมูลฝอยรวมในเขตพื้นที่บริการตามรูปแบบชนิด และตำแหน่งที่เทศบาลตำบลหนองผึ้งกำหนด(๕)ผู้รับจ้างจะต้องทำการเก็บขนมูลฝอยที่จัดเก็บแล้วนั้นไปกำจัดยังสถานที่จำกัดมูลฝอยของเทศบาลตำบลหนองผึ้งหรือสถานที่อื่นตามที่เทศบาลตำบลหนองผึ้งกำหนดเท่านั้น(๖)ผู้รับจ้างต้องจัดให้มีสถานที่ทำงานถาวรภายในเขตเทศบาลตำบลหนองผึ้งซึ่งสามารถติดต่องานได้สะดวกโดยจะต้องจัดให้มีเจ้าหน้าที่ประจำสำนักงานและโทรศัพท์ติดต่อในจำนวนที่เหมาะสมตลอดเวลาทำงานปกติและสถานที่ทำการจะต้องเปิดให้ประชาชนสามารถเข้ามาติดต่อรับบริการหรือร้องเรียนได้ในระหว่างเวลาทำงานได้โดยสะดวก(๗) ผู้รับจ้างต้องจัดให้มีลานจอดรถหรืออาคารจอดรถสำหรับรถเก็บมูลฝอยทุกคันที่ใช้ในการปฏิบัติงานและต้องดูแลให้สถานที่ดังกล่าวอยู่ในสภาพที่ดีและถูกสุขลักษณะตลอดเวลา(๘)ผู้รับจ้างต้องจัดให้มีการล้างทำความสะอาดอย่างน้อยวันละ ๑ ครั้งหลังจากที่ออกปฏิบัติงานเก็บขนมูลฝอย และน้ำเสียที่เกิดจากการล้างต้องได้รับการบำบัดที่ถูกหลักสุขาภิบาล(๙)ในระหว่างปฏิบัติงานพนักงานทุกคนของผู้รับจ้างต้องสวมใส่ชุดเครื่องแบบที่มีชื่อนามสกุลตามแบบที่เทศบาลตำบลหนองผึ้งกำหนดหรือตามที่ผู้รับจ้างตกลงไว้กับเทศบาลตำบลหนองผึ้งก่อนเริ่มดำเนินการ(๑๐) ในการปฏิบัติงานผู้รับจ้างต้องควบคุมดูแลมิให้มีการดำเนินการเก็บขนมูลฝอยในลักษณะที่ไม่ปลอดภัยต่อการทำงานหรือก่อให้เกิดเหตุรำคาญหรือทำให้เกิดการละเมิดบุคคลอื่น(๑๑) ในกรณีที่มีการจัดกิจกรรมพิเศษเช่นงานประจำท้องถิ่น งานนักขัตฤกษ์ต่าง ๆ ซึ่งจัดโดยจังหวัดเชียงใหม่เทศบาลตำบลหนองผึ้ง หน่วยงานราชการหรือหน่วยงานเอกชนเทศบาลตำบลหนองผึ้งจะแจ้งให้ผู้รับจ้างทราบล่วงหน้าเพื่อการให้บริการจัดเก็บขนมูลฝอยในบริเวณที่มีการจัดงานเป็นพิเศษในช่วงระหว่างงานและเมื่องานเสร็จสิ้นแล้วโดยผู้รับจ้างไม่อาจคิดค่าบริการเพิ่ม(๑๒) ผู้รับจ้างต้องจัดให้มีการตรวจสุขภาพของผู้ปฏิบัติงานอย่างน้อยปีละหนึ่งครั้งเพื่อคุ้มครองสุขภาพของผู้ปฏิบัติงาน(๑๓)ผู้รับจ้างเก็บขนมูลฝอยจะเก็บค่าบริการพิเศษเพิ่มจากที่เทศบาลตำบลหนองผึ้งกำหนดไว้ไม่ได้ข. ผู้ขอรับอนุญาตดำเนินกิจการจำกัดมูลฝอยส่วนราชการหรือเอกชนที่รับดำเนินการกำจัดมูลฝอยต้องปฏิบัติตามประกาศข้อกำหนดของเทศบาลตำบลหนองผึ้งหรือตามคำแนะนำของเจ้าพนักงานสาธารณสุขหรือคำสั่งของเจ้าพนักงานท้องถิ่นมูลฝอยอันตรายและมูลฝอยติดเชื้อต้องมีการปฏิบัติการตามที่จำเป็นและให้ถูกต้องด้วยสุขลักษณะ ตามลักษณะมูลฝอยโดยไม่ก่อให้เกิดอันตรายและการแพร่ของเชื้อโรคตามวิธีการที่ถูกต้องตามหลักวิทยาศาสตร์และเทคโนโลยีที่เหมาะสม(๑)ห้ามมิให้ผู้ใดนำสิ่งปฏิกูลมูลฝอยไปในที่หรือทางสาธารณะเว้นแต่จะได้ใส่ภาชนะหรือที่เก็บมิดชิดไม่ให้สิ่งปฏิกูลมูลฝอยหรือกลิ่นเหม็นรั่วออกมาข้างนอก(๒) ห้ามมิให้ผู้ใดถ่าย เท ทิ้งสิ่งปฏิกูลมูลฝอยออกจากที่รองรับมูลฝอยข้อ ๑๓เมื่อได้รับคำขอรับใบอนุญาตตามข้อ ๑๑หรือคำขอต่ออายุใบอนุญาตตามข้อ ๑๙ ให้เจ้าพนักงานท้องถิ่นตรวจความถูกต้องและความสมบูรณ์ของคำขอถ้าปรากฏว่าคำขอดังกล่าวไม่ถูกต้องหรือไม่สมบูรณ์ตามหลักเกณฑ์ วิธีการหรือเงื่อนไขที่กำหนดไว้ตามข้อ ๑๑ และข้อ ๑๒ ให้เจ้าพนักงานท้องถิ่นรวบรวมความไม่ถูกต้องหรือความไม่สมบูรณ์นั้นทั้งหมดและแจ้งให้ผู้ขออนุญาตแก้ไขให้ถูกต้องและสมบูรณ์ในคราวเดียวกันและในกรณีจำเป็นที่จะต้องส่งคืนคำขอแก่ผู้ขออนุญาตก็ให้ส่งคืนคำขอพร้อมทั้งแจ้งความไม่ถูกต้องหรือความไม่สมบูรณ์ให้ทราบภายในสิบห้าวันนับแต่วันได้รับคำขอข้อ ๑๔เจ้าพนักงานท้องถิ่นต้องออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายในสามสิบวันนับแต่วันได้รับคำขอซึ่งมีรายละเอียดถูกต้องหรือครบถ้วนตามที่กำหนดในข้อ๑๑ และข้อ ๑๒ในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคหนึ่งให้ขยายเวลาออกไปได้อีกไม่เกินสองครั้ง ครั้งละไม่เกินสิบห้าวันแต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคหนึ่งหรือตามที่ได้ขยายเวลาไว้แล้วนั้นแล้วแต่กรณีข้อ ๑๕ผู้ได้รับอนุญาตต้องมารับใบอนุญาตตามข้อ ๑๔ภายในสิบห้าวันนับแต่วันที่ได้รับหนังสือแจ้งการอนุญาตจากเจ้าพนักงานท้องถิ่นหากไม่มารับภายในกำหนดเวลาดังกล่าวโดยไม่มีเหตุอันสมควรให้ถือว่าสละสิทธิ์ข้อ ๑๖ภายใต้บังคับข้อ ๑๕ผู้ได้รับใบอนุญาตตามข้อ ๑๔ต้องชำระค่าธรรมเนียมการออกใบอนุญาตต่อเจ้าพนักงานท้องถิ่นตามอัตราที่กำหนดไว้ท้ายเทศบัญญัตินี้ข้อ ๑๗ใบอนุญาตที่ออกให้ตามเทศบัญญัตินี้มีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตอำนาจของเทศบาลตำบลหนองผึ้งเท่านั้นข้อ ๑๘ผู้ได้รับใบอนุญาตผู้ใดประสงค์จะดำเนินกิจการต่อไปต้องยื่นคำขอต่ออายุใบอนุญาตตามแบบที่กำหนดไว้ท้ายข้อบังคับนี้ภายในกำหนดสามสิบวันก่อนใบอนุญาตสิ้นอายุเมื่อได้ยื่นคำขอพร้อมกับเสียค่าธรรมเนียมแล้วให้ประกอบกิจการต่อไปได้ จนกว่าเจ้าพนักงานท้องถิ่นจะสั่งไม่ต่ออายุใบอนุญาตข้อ ๑๙การขอต่ออายุใบอนุญาตและการอนุญาตให้ต่ออายุใบอนุญาตให้ใช้หลักเกณฑ์วิธีการและเงื่อนไข ตามข้อ ๑๑ และข้อ ๑๒ โดยอนุโลมข้อ ๒๐ถ้าผู้ได้รับใบอนุญาตมิได้เสียค่าธรรมเนียมภายในเวลาที่กำหนดตามข้อ๑๖ หรือผู้ที่ขอต่ออายุใบอนุญาตมิได้เสียค่าธรรมเนียมภายในเวลาที่กำหนดตามข้อ ๑๘ต้องชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระเว้นแต่จะได้บอกเลิกการดำเนินกิจการนั้นก่อนถึงกำหนดการเสียค่าธรรมเนียมครั้งต่อไปในกรณีที่ผู้มีหน้าที่ต้องเสียค่าธรรมเนียมตามวรรคหนึ่งค้างชำระค่าธรรมเนียมติดต่อกันเกินกว่าสองครั้งให้เจ้าพนักงานท้องถิ่นมีอำนาจสั่งให้ผู้นั้นหยุดการดำเนินกิจการไว้จนกว่าจะได้เสียค่าธรรมเนียมและค่าปรับจนครบจำนวนข้อ ๒๑บรรดาค่าธรรมเนียมและค่าปรับตามเทศบัญญัตินี้ให้เป็นรายได้ของเทศบาลตำบลหนองผึ้งข้อ ๒๒ผู้ได้รับใบอนุญาตให้ดำเนินกิจการตามเทศบัญญัตินี้จะเรียกเก็บค่าบริการจากผู้ใช้บริการได้ไม่เกินอัตราค่าบริการขั้นสูงตามที่กำหนดไว้ท้ายเทศบัญญัตินี้ข้อ ๒๓ผู้ได้รับใบอนุญาตตามเทศบัญญัตินี้ต้องแสดงใบอนุญาตไว้โดยเปิดเผยและเห็นได้ง่าย ณสถานที่ประกอบกิจการตลอดเวลาที่ประกอบกิจการข้อ ๒๔ในกรณีที่ใบอนุญาตสูญหาย ถูกทำลายหรือชำรุดในสาระที่สำคัญให้ผู้ได้รับใบอนุญาตยื่นคำขอรับใบแทนใบอนุญาตตามแบบที่กำหนดไว้ท้ายเทศบัญญัตินี้ภายในสิบห้าวันนับแต่วันที่ได้ทราบถึงการสูญหายถูกทำลาย หรือชำรุดข้อ ๒๕ผู้ยื่นคำขอรับใบแทนใบอนุญาตตามข้อ๒๔ ต้องปฏิบัติตามหลักเกณฑ์ วิธีการและเงื่อนไขดังต่อไปนี้(๑) ในกรณีใบอนุญาตสูญหายให้ผู้ยื่นคำขอรับใบแทนใบอนุญาตนำสำเนาบันทึกการแจ้งความต่อพนักงานเจ้าหน้าที่แห่งท้องที่ที่ใบอนุญาตสูญหายมาแสดงต่อเจ้าพนักงานท้องถิ่นประกอบด้วย(๒) ในกรณีถูกทำลาย หรือชำรุดในสาระที่สำคัญให้ผู้ยื่นคำขอรับใบแทนใบอนุญาตนำใบอนุญาตเดิมเท่าที่เหลืออยู่มาแสดงต่อเจ้าพนักงานท้องถิ่นประกอบด้วยข้อ ๒๖ในกรณีที่ปรากฏว่าผู้รับใบอนุญาตตามเทศบัญญัตินี้ไม่ปฏิบัติหรือปฏิบัติไม่ถูกต้องตามบทแห่งพระราชบัญญัติการสาธารณสุข พ.ศ. ๒๕๓๕กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕ หรือเทศบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามเทศบัญญัตินี้เจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรแต่ต้องไม่เกินสิบห้าวันข้อ ๒๗เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต(๑)ถูกสั่งพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาตอีก(๒) ต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุขพ.ศ. ๒๕๓๕(๓)ไม่ปฏิบัติหรือปฏิบัติไม่ถูกต้องตามบทแห่งพระราชบัญญัติการสาธารณสุข พ.ศ. ๒๕๓๕กฎกระทรวงที่ออกตามพระราชบัญญัติการสาธารณสุขพ.ศ. ๒๕๓๕ หรือเทศบัญญัตินี้หรือเงื่อนไข ที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามเทศบัญญัตินี้และการไม่ปฏิบัติหรือปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ ๒๘คำสั่งพักใช้ใบอนุญาตและคำสั่งเพิกถอนใบอนุญาตให้ทำเป็นหนังสือแจ้งให้ผู้รับใบอนุญาตทราบ ในกรณีที่ไม่พบผู้รับใบอนุญาตหรือผู้รับใบอนุญาตไม่ยอมรับคำสั่งดังกล่าว ให้ส่งคำสั่งโดยทางไปรษณีย์ตอบรับหรือให้ปิดคำสั่งนั้นไว้ในที่เปิดเผยเห็นได้ง่าย ณภูมิลำเนาหรือสำนักทำการงานของผู้รับใบอนุญาตและให้ถือว่าผู้รับใบอนุญาตนั้นได้รับทราบคำสั่งแล้วตั้งแต่เวลาที่คำสั่งไปถึงหรือวันปิดคำสั่ง แล้วแต่กรณีข้อ ๒๙ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันที่ถูกสั่งเพิกถอนใบอนุญาตข้อ ๓๐เจ้าของหรือผู้ครอบครองอาคารหรือสถานที่ใดๆที่อยู่นอกเขตพื้นที่การให้บริการเก็บขนและกำจัดสิ่งปฏิกูลและมูลฝอยของเทศบาลตำบลหนองผึ้งหรือเขตพื้นที่การอนุญาตให้บุคคลใดดำเนินกิจการรับทำการเก็บขน หรือกำจัดสิ่งปฏิกูลหรือมูลฝอย โดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการต้องเก็บ ขนและกำจัดสิ่งปฏิกูลหรือมูลฝอยให้ถูกต้องด้วยสุขลักษณะตามวิธีการที่เทศบาลตำบลหนองผึ้งประกาศกำหนดข้อ ๓๑ผู้ใดฝ่าฝืนหรือไม่ปฏิบัติตามเทศบัญญัตินี้ต้องระวางโทษตามที่กำหนดไว้ในบทกำหนดโทษแห่งพระราชบัญญัติการสาธารณสุขพ.ศ. ๒๕๓๕ข้อ ๓๒ให้นายกเทศมนตรีตำบลหนองผึ้งเป็นผู้รักษาการให้เป็นไปตามเทศบัญญัตินี้และให้มีอำนาจออกระเบียบประกาศ หรือคำสั่งเพื่อปฏิบัติการให้เป็นไปตามเทศบัญญัตินี้ประกาศณ วันที่ ๑๐ มิถุนายน พ.ศ. ๒๕๕๒ธวัชตุ้ยแสนนายกเทศมนตรีเทศบาลตำบลหนองผึ้ง[เอกสารแนบท้าย]๑. บัญชีอัตราค่าธรรมเนียมท้ายเทศบัญญัติเทศบาลตำบลหนองผึ้งอัตราค่าธรรมเนียมการเก็บและขนสิ่งปฏิกูลหรือมูลฝอย๒.แบบคำขอรับใบอนุญาต/ต่ออายุใบอนุญาต๓.ใบอนุญาต(ดูข้อมูลจากภาพกฎหมาย)ปริยานุช/ผู้จัดทำ๓กุมภาพันธ์ ๒๕๕๓นันท์นภัสร์/ตรวจ๓กุมภาพันธ์ ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๓ ง/หน้า ๖๒/๒๖ มกราคม ๒๕๕๓